7

3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์หรือบริการ

- เสาเข็มคอนกรีตอัดแรง (Prestressed Concrete Pile)
เป็นระบบเสาเข็มที่มีประสิทธิภาพที่สุดในปัจจุบัน ประหยัดเวลาในการก่อสร้างและค่าใช้จ่าย
ไม่มีข้อจำกัดในด้านรูปร่าง สามารถเลือกใช้ให้เหมาะสมกับงานทุกประเภท

- พื้นและผนังคอนกรีตสำเร็จรูป
เป็นพื้นคอนกรีตสำเร็จรูปที่สามารถควบคุมคุณภาพและมาตรฐานได้สม่ำเสมอตลอดทั้งแผ่น
ทำให้การก่อสร้างเป็นไปได้อย่างรวดเร็ว
และเจ้าของโครงการสามารถออกแบบได้สวยงามตามที่ต้องการ

- ผลิตภัณฑ์จีอาร์ซี (GRC) เป็นการนำเส้นใยแก้ว (Glass Fiber) มาเสริมในคอนกรีต
เพื่อเพิ่มกำลังของคอนกรีตในการรับแรงดึงได้สูง สามารถทำชิ้นงานที่มีรูปทรงต่าง ๆ
ซึ่งคอนกรีตธรรมดาทำได้ยาก ลักษณะของผลิตภัณฑ์เป็นลักษณะพิเศษเฉพาะสำหรับโครงการนั้น ๆ

- พื้นคอนกรีตอัดแรงในที่ชนิดไร้คาน (Post-Tensioned Flat Slab) ได้รับการยอมรับ
และใช้กันอย่างกว้างขวาง เป็นมาตรฐานในการก่อสร้างอาคารทั่วไป มีข้อดีอยู่หลายประการคือ
มีคุณภาพได้มาตรฐาน รวมทั้งราคาต้นทุนการก่อสร้างและใช้เวลาในการก่อสร้างที่ลดลง

- ผลิตภัณฑ์ซีเมนต์พิเศษ คือมีคุณสมบัติไม่หดตัว ไม่เป็นสนิม และรับน้ำหนักได้มากกว่า
จึงเหมาะสำหรับใช้งานในการติดตั้งเครื่องจักร และงานซ่อมแซมคอนกรีต

- เสาเข็มเจาะ ในการก่อสร้างอาคารในเขตกรุงเทพมหานคร จะหลีกเลี่ยงการตอกเสาเข็ม
เพราะจะก่อให้เกิดความเสียหายต่ออาคารข้างเคียง
เสาเข็มในระบบเจาะจึงถูกนำมาใช้เพื่อแก้ปัญหาดังกล่าว

3.2 การตลาดและภาวะการแข่งขัน

จากภาวะวิกฤตทางเศรษฐกิจ ทำให้มีผลกระทบต่อโครงการต่าง ๆ เกิดขึ้นน้อยราย
เนื่องจากกำลังซื้อลดลง ทำให้ราคาสินค้าถูกกระทบกระเทือนอย่างมาก
ราคาจำหน่ายบวกกำไรจากการดำเนินงานไม่สูงนัก ในขณะเดียวกันต้นทุนการผลิตสูงขึ้น
อีกทั้งขาดสภาพคล่องทางธุรกิจโดยรวม ทำให้ธุรกิจคู่แข่งขนาดเล็กและขนาดกลาง
จำเป็นต้องหยุดกิจการลง คงเหลืออยู่แต่กิจการที่สามารถปรับสภาพการผลิตและการบริหารงาน
การจัดจำหน่ายสินค้าจะเลือกจำหน่ายให้กับธุรกิจที่เห็นว่ามีความสามารถในการชำระค่าสินค้าได้
บริษัทฯ มีความจำเป็นที่จะขอหลักประกันการขายเพิ่มขึ้น เพื่อให้สภาพคล่องของบริษัทฯ อยู่รอดได้
ขณะนี้งานส่วนใหญ่จะเป็นงานของภาครัฐ โครงการพัฒนาประเทศ
ส่วนงานบริษัทเอกชนจะเป็นกิจการที่มีชาวต่างชาติเข้ามาร่วมลงทุน
ฉะนั้นปริมาณงานจึงมีอยู่อย่างจำกัด ธุรกิจที่อยู่รอดขณะนี้พยายามรักษาสัดส่วนในตลาดของตนเองไว้
จึงยิ่งมีผลต่อราคาขายเป็นอันมาก

8

(ก) กลยุทธ์ทางการตลาด ในการแข่งขันโดยสังเขป

จุดเด่นของบริษัท คือ

1. เป็น Specialist Contractor ที่ตั้งมายาวนานกว่า 30 ปี
จึงมีสายสัมพันธ์ที่ดีกับลูกค้าในวงการก่อสร้างและวิศวกร ตลอดจนผู้ออกแบบ

2. เป็นบริษัทเดียวที่มีสินค้าหลากหลายรวมกันอยู่ในบริษัทเดียวกันกว่า 10 ชนิด
ในความหลากหลายของสินค้าและบริการนี้ เป็นตัวนำให้เข้าถึงกลุ่มลูกค้าได้หลาย ๆ กลุ่มโครงการ
จึงเป็นการเพิ่มช่องทางจำหน่ายและโอกาสในการขายมากขึ้น

3. การขายสินค้าที่มีคุณภาพและเป็นผู้ให้บริการที่ดีแก่ลูกค้า ถือเป็นนโยบายหลักของบริษัทฯ
ที่ต้องการสร้างชื่อเสียงในเรื่องนี้ จึงทำให้ลูกค้าทั้งเก่าและใหม่ใช้บริการและซื้อผลิตภัณฑ์จากบริษัทฯ

นโยบายการตั้งราคา

ปัจจุบันนี้ธุรกิจมีปัญหาการขาดสภาพคล่อง ทำให้เกิดการต่อสู้ด้านราคาขายรุนแรงมาก
ราคาขายจึงเป็นราคาที่มีผลกำไรต่ำมาก เนื่องจากการแข่งขันเพื่อให้ธุรกิจตนเองอยู่รอด
ข่าวสารข้อมูลของการแข่งขันมีอิทธิพลต่อนโยบายการตั้งราคาเป็นอย่างมาก
สำหรับสินค้าที่ต้องมีเทคโนโลยีเข้ามาเกี่ยวข้อง ราคาขายยังพอมีกำไร

ลูกค้ากลุ่มเป้าหมาย

1. บริษัทรับเหมาก่อสร้าง ซึ่งมีศักยภาพที่จะรับงานขนาดใหญ่ และเป็นที่เชื่อถือ

ทั้งของภาครัฐและเอกชน

2. เจ้าของโครงการ ซึ่งมีความต้องการใช้วัสดุที่มีคุณภาพและการบริการที่

เชื่อถือได้

3. สถาปนิก ซึ่งเป็นผู้แนะนำให้เจ้าของโครงการทราบ และเข้าใจในคุณภาพของ

สินค้า

ในปี 2543 บริษัทฯ ได้ทำสัญญาขายสินค้าให้กับลูกค้าที่มียอดซื้อตั้งแต่ 2 ล้านบาทขึ้นไป จำนวน 34
ราย โดยมียอดซื้อสูงสุดร้อยละ 23.9 เพียงหนึ่งราย ทั้งนี้จะเห็นได้ว่าบริษัทฯ
ได้มีการกระจายความเสี่ยงในการขาย เพื่อมิให้เกิดความเสียหายได้

9

(2) การจำหน่ายและช่องทางการจัดจำหน่าย

  ------------------------------ ---------- --- ------------ --- -----------
  จำหน่ายให้แก่                     ภาครัฐ          ภาคเอกชน         รวม

  เจ้าของโดยตรง                   11.7           18.1             29.8

  บริษัทผู้รับเหมา                    35.0           34.6             69.6

  บริษัทผู้ออกแบบ                    -              -                -

  บริษัทที่ปรึกษาทางวิศวกรรม           0.3            0.3              0.6

  %                              47.0           53.0             100.0
  ------------------------------ ---------- --- ------------ --- -----------

ปัจจุบันบริษัทฯ จำหน่ายสินค้าในประเทศเท่านั้น

สินค้าทดแทน

ผลิตภัณฑ์ของบริษัทฯ เป็นผลิตภัณฑ์ที่สามารถหาทดแทนได้จากคู่แข่ง

จำนวนคู่แข่งขัน

จำนวนคู่แข่งรายใหญ่

ผลิตและจำหน่ายเสาเข็มคอนกรีตอัดแรง 4 ราย

ผลิตและติดตั้งพื้นและผนังคอนกรีตสำเร็จ 3 ราย

ผลิตและจำหน่ายผลิตภัณฑ์จีอาร์ซี (GRC) 2 ราย

ผลิตและบริการพื้นคอนกรีตอัดแรงในที่ชนิดไร้คาน 2 ราย

ผลิตและจำหน่ายผลิตภัณฑ์ซีเมนต์พิเศษเดนก้า 4 ราย

ตัวแทนจำหน่ายผลิตภัณฑ์พิเศษ 6 ราย

3.3 การจัดหาผลิตภัณฑ์และบริการ

(1) การผลิต บริษัทฯ มีโรงงานอยู่ 2 แห่ง คือ โรงงานบางกะดี และโรงงานบ้านบึง
จังหวัดชลบุรี ซึ่งขณะนี้ได้หยุดทำการผลิตชั่วคราว

10

กำลังการผลิตและปริมาณการผลิตจริง

  ----------------------------------------- ----------- ----------- -----------
                                            ปี 2543      ปี 2542      ปี 2541

  กำลังการผลิตเต็มที่                                                    

  ผลิตภัณฑ์เสาเข็มคอนกรีตอัดแรง (ลบ.เมตร)         100,000     100,000     124,000

  ผลิตภัณฑ์เสาเข็มเจาะ (ลบ.เมตร)                100,000     100,000     100,000

  ผลิตภัณฑ์พื้นคอนกรีตอัดแรงในที่ชนิดไร้คาน (ตร.เมตร)  400,000     400,000     400,000

  ผลิตภัณฑ์ จี.อาร์.ซี. (กิโลกรัม)                  1,500,000   1,500,000   1,500,000

  ผลิตภัณฑ์ซีเมนต์พิเศษ (กิโลกรัม)                  1,700,000   1,700,000   1,700,000

  ผลิตภัณฑ์พื้นและผนังคอนกรีตสำเร็จรูป (ตร.เมตร)     24,000      24,000      -

                                                                    

  กำลังการผลิตจริง                                                     

  ผลิตภัณฑ์เสาเข็มคอนกรีตอัดแรง (ลบ.เมตร)         59,440.24   25,320      68,414

  ผลิตภัณฑ์เสาเข็มเจาะ (ลบ.เมตร)                -           -           -

  ผลิตภัณฑ์พื้นคอนกรีตอัดแรงในที่ชนิดไร้คาน (ตร.เมตร)  82,911.99   189,170     294,868

  ผลิตภัณฑ์ จี.อาร์.ซี. (กิโลกรัม)                  234,542     976,715     348,260

  ผลิตภัณฑ์ซีเมนต์พิเศษ (กิโลกรัม)                  464,218     1,368,495   2,149,885

  ผลิตภัณฑ์พื้นและผนังคอนกรีตสำเร็จรูป (ตร.เมตร)     21,577      6,674       -
  ----------------------------------------- ----------- ----------- -----------

  -------------------------------------- --------- --------- -------------
  การใช้กำลังการผลิต (%)                                        

  ผลิตภัณฑ์เสาเข็มคอนกรีตอัดแรง (ลบ.เมตร)      59.44     25.32     68.41

  ผลิตภัณฑ์เสาเข็มเจาะ (ลบ.เมตร)             -         -         -

  ผลิตภัณฑ์พื้นคอนกรีตอัดแรงในที่ชนิดไร้คาน         20.73     47.29     73.72
  (ตร.เมตร)                                                  

  ผลิตภัณฑ์ จี.อาร์.ซี. (กิโลกรัม)               15.63     65.11     23.22

  ผลิตภัณฑ์ซีเมนต์พิเศษ (กิโลกรัม)               27.31     80.50     126.46

  ผลิตภัณฑ์พื้นและผนังคอนกรีตสำเร็จรูป (ตร.เมตร)  89.90     27.81     0.00

                                                             

  อัตราเพิ่มของปริมาณการผลิต                                      

  ผลิตภัณฑ์เสาเข็มคอนกรีตอัดแรง (ลบ.เมตร)      134.75    91.38     (62.99)

  ผลิตภัณฑ์เสาเข็มเจาะ (ลบ.เมตร)             -         -         -

  ผลิตภัณฑ์พื้นคอนกรีตอัดแรงในที่ชนิดไร้คาน         (56.17)   40.92     (35.84)
  (ตร.เมตร)                                                  

  ผลิตภัณฑ์ จี.อาร์.ซี. (กิโลกรัม)               (75.99)   (2.77)    180.45

  ผลิตภัณฑ์ซีเมนต์พิเศษ (กิโลกรัม)               (66.08)   (28.21)   36.34

  ผลิตภัณฑ์พื้นและผนังคอนกรีตสำเร็จรูป (ตร.เมตร)  223.30    195.29    100.00
  -------------------------------------- --------- --------- -------------

11

(2) วัตถุดิบและผู้จำหน่ายวัตถุดิบ

  ------------------------------ ------------------------- --------------
  วัตถุดิบที่สำคัญ                     แหล่งที่มา                   วัสดุทดแทน

  1. ปูนซีเมนต์                     ในประเทศ                  -

  2. หินทราย                      ในประเทศ                  -

  3. ลวดอัดแรง                    ในประเทศ                  -

  4. ไฟเบอร์ (Fiber)              ประเทศสเปน                -

  5. Bearings                    ในประเทศ                  -

                                 ประเทศสิงคโปร์              

                                 สหราชอาณาจักร              

  6. หัวเชื้อ (Additive)            ประเทศญี่ปุ่น                 -

  (หัวเชื้อผสมซีเมนต์พิเศษ)                                      

  7. วัสดุต่อเชื่อมสะพาน              ประเทศฝรั่งเศส              -

  8. Epoxy                       ประเทศญี่ปุ่น                 -
  ------------------------------ ------------------------- --------------

วัตถุดิบประมาณ 95% บริษัทฯ คงซื้อจากผู้ประกอบการภายในประเทศ และวัตถุดิบนี้

ไม่มีผู้ผูกขาดการจำหน่าย มีผู้จัดจำหน่ายหลายราย และบริษัทฯ
สามารถหาทดแทนได้จากผู้จำหน่ายวัตถุดิบรายอื่น

(3) ผู้จัดจำหน่าย

ตามที่ได้กล่าวในข้อ (2) แล้ว เนื่องจากผู้จัดจำหน่ายมีมากรายจึงไม่มีระบบผูกขาด

วัตถุดิบหลักที่ใช้ในการผลิต คือ

ปูนซีเมนต์ ซื้อจากผู้จัดจำหน่าย 3 ราย

เหล็ก PC Wire ซื้อจากผู้จัดจำหน่าย 2 ราย

เหล็กเส้น ซื้อจากผู้จัดจำหน่าย 10 ราย

หินทราย ซื้อจากผู้จัดจำหน่าย 1 ราย บริษัท ปรินดา จำกัด (มหาชน)

(4) สัญญากับผู้จัดจำหน่าย

บริษัทฯ มีสัญญากับบริษัท Rocla แห่งประเทศออสเตรเลีย ผู้ผลิตผนังกันเสียง (Noise Barrier)
เป็นการให้ความช่วยเหลือด้านเทคนิคและการจัดการ ซึ่งบริษัทฯ
จะต้องจ่ายค่าลิขสิทธิต่อทุกแผ่นที่ผลิต

12

(5) ผลกระทบต่อสิ่งแวดล้อม

เศษวัสดุจากกระบวนการผลิต วัตถุดิบเหลือใช้ เศษปูนตามหัวแท่นผลิต บริษัทฯ สามารถนำมาใช้ถมที่
ทำพื้นถนนที่เป็นหลุมเป็นบ่อได้ แผ่นพื้นชำรุดสามารถนำมาปูทำลานจอดรถได้
ทั้งนี้เพื่อควบคุมไม่ให้วัสดุเหล่านี้เป็นเศษขยะ ซึ่งจะมีผลต่อสิ่งแวดล้อม
แต่สามารถนำกลับมาใช้ประโยชน์ได้ในทางอ้อม ในด้านโรงงานบริษัทฯ
มีหน่วยงานดูแลความปลอดภัย ทั้งทางด้านเครื่องจักรและสิ่งแวดล้อม ขณะเดียวกันก็มีหน่วยราชการ
เช่น กระทรวงอุตสาหกรรมเข้ามาตรวจสอบ ทั้งนี้เพื่อเพิ่มความปลอดภัยในการใช้เครื่องจักร
และให้โรงงานมีสุขลักษณะที่ถูกต้อง อีกทั้งเพื่อสอดคล้องกับการที่บริษัทฯ ได้รับการรับรองมาตรฐาน
มอก/ISO 9002 สำหรับสินค้าผลิตภัณฑ์ซีเมนต์พิเศษ (Denka) และบริษัทฯ
อยู่ระหว่างการจะถูกประเมินจาก สรอ. ในการขอให้มีการรับรองมาตรฐาน สำหรับผลิตภัณฑ์อื่น ๆ
บริษัทฯ จึงศึกษาและพัฒนามิให้มีขบวนการใดมีผลทำลายสิ่งแวดล้อมได้

3.4 งานที่ยังไม่ได้ส่งมอบ

ณ วันสิ้นสุดของงบการเงิน บริษัทฯ มีสัญญาการขายสินค้า
และการให้บริการกับลูกค้าซึ่งยังไม่ได้ส่งมอบสินค้า หรือยังไม่ได้ปฏิบัติตามสัญญาดังนี้

ณ วันที่ 31 ธันวาคม 2542 มีจำนวนเงินประมาณ 135 ล้านบาท

ณ วันที่ 31 ธันวาคม 2543 มีจำนวนเงินประมาณ 464 ล้านบาท